
Pročitao sam u knjizi “Šifau’ul-‘Alil” predaju od majke pravovjemih Aiše, radijallahu anha, daje, kada je neko dijete umrlo, kazala:”Blago tebi, ti si džennetska ptica”, pa joj je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, kazao: “A kako ti znaš, o Aiša, da je ono u Džennetu? Jedino Allah zna šta bi ono radilo.” Poslanik, sallallahu alejhi ve sellem, također je rekao: “Pero je podignuto od trojice”, pa je među njima spomenuo i: ” … od djeteta sve dok ne doživi poluciju – šerijatsku punoljetnost.” Obje predaje su vjerodostojne, a ja ne znam kako se mogu uskladiti.


* 
* 
* 
* 
* 
* 
* 

 
Kako uskladiti dvije vjerodostojne predaje o djeci koja presele prije šerijatskog punoljetstva?

Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** je vjerodostojan po Buhariji i Muslimu, a Aiša, radijallahu anha, u njemu je kazala:”Ptica od džennetskih ptica “, pa je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “0 Aiša, doista je Allah stvorio stanovnike Dženneta dok su još bili u kičmama svojih roditelja.” Ovim je Poslanik, sallallahu alejhi ve sellem, htio da Aiši zabrani da ni za koga određenog ne svjedoči da je džennetlija ni džehennemlija , pa makar bio i dijete, zbog toga što dijete možda slijedi svoje roditelje, a oni nisu muslimani, pa makar se takvim predstavljali, jer čovjek može biti ***[munafik](https://pitajucene.com/search/munafik/questions/ "Pretraži pitanja o munaficima")*** koji se predstavlja kao musliman, a možda mu je i majka munafik. Zbog toga ni za koga ne svjedoči da će u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** ili u Vatru, makar on bio i dijete. Također je neispravno kazati taj i taj je džennetlija sigurno, jer mi ne poznajemo istinsko stanje njegovih roditelja, a djeca slijede po propisu svoje roditelje. Djeca koja umru u mladosti, a ne pripadaj u muslimanima, prema ispravnijem mišljenju, na Sudnjem danu bit će iskušavana, pa ako se pokore, ući će u Džennet, a ako budu nepokorni, ući će u Vatru, poput ehlul-fetre, a ispravno je da će i oni biti iskušavani, a isto tako će biti i sa djecom nemuslimana. Zbog toga je Poslanik, sallallahu alejhi ve sellem, kada je upitan o djeci mušrika, rekao: “Allah najbolje zna šta bi oni radili.” U Poslanikovom, sallallahu alejhi ve sellem, sunnetu navodi se da će oni biti iskušavani, tj . ispitivani na Sudnjem danu i da će im se narediti neke naredbe, pa ako se pokore, ući će u Džennet, a ako odbiju, ući će u Vatru. Shodno tome, ni za koga određenog ne može se tvrditi da je džennetlija ili džehennemlija, izuzev za one za koje je Poslanik, sallallahu alejhi ve sellem, posvjedočio. I ovo je jedan od principa ehli-sunneta vel-džemata. Poslanik, sallallahu alejhi ve sellem, ukorio je Aišu jer je ona posvjedočila da će određena osoba ući u Džennet, kada je kazala:”Blago li tebi, džennetska si ptica”, i osporio je njene riječi, jer postoje stvari koje mogu biti uzrokom da neko ne uđe u Džennet i da bude iskušavan na Sudnjem danu jer mu roditelji nisu bili muslimani. Što se tiče djece muslimana, kod ehli-sunneta vel-džemata, oni će slijediti svoje roditelje u Džennet. A što se tiče djece nevjernika, ona će biti iskušana, pa ko se od njih pokori na Sudnjem danu, ući će u Džennet, a ko bude nepokoran, ući će u Vatru. Ovo je pojašnjenje hadisa i ispravno mišljenje, a Allah najbolje zna.7 (Abdulaziz b. Baz)


7 Fetava nuru alel-derb, poglavlje: ***[Vjerovanje](https://pitajucene.com/search/vjerova/questions/ "Pretraži pitanja o vjerovanju")*** (1/138).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


